VIH กำไร Q3/59 กระฉูด! โตเกือบเท่าตัว มาที่ 53.05 ลบ.
VIH กำไร Q3/59 กระฉูด! โตเกือบเท่าตัว มาที่ 53.05 ลบ. จากปีก่อนกำไร 26.75 ลบ. หลังรายได้จากการบริการเพิ่มขึ้น ขณะที่ช่วง 9 เดือนแรกมีกำไร 131.50 ลบ. โต 73% จากปีก่อนกำไร 76.23 ลบ. 
11 พ.ย. 2559

บริษัท ศรีวิชัยเวชวิวัฒน์ จำกัด (มหาชน) หรือ VIH รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 53.05 ล้านบาท หรือมีกำไรสุทธิ 0.09 บาทต่อหุ้น เพิ่มขึ้น 98% จากช่วงเดียวกันของปีก่อนที่มีกำไรสุทธิ 26.75 ล้านบาท หรือมีกำไรสุทธิ  0.05 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้จากการบริการเพิ่มขึ้น 145.80 ล้านบาท เป็นผลจากผลประกอบการจากบริษัทย่อย 1 แห่ง คือ บริษัทสามแยกไฟฉายโพลีคลินิก จำกัด ที่ได้ซื้อหุ้นสามัญ เมื่อวันที่ 28 มิ.ย.59
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 131.50  ล้านบาท หรือ 0.23 บาทต่อหุ้น เพิ่มขึ้น 73% จากช่วงเดียวกันของปีก่อนที่มีกำไรสุทธิ 76.23 ล้านบาท หรือ  0.13 บาทต่อหุ้น